http://www.imdb.com/title/tt0805570/    Taimetoitlastele ei soovita. Hollywoodist valmivatest õudus ja lembefilmidest võib 4/5 liigitada kategooriasse kunstiliselt ja sisuliselt kasinad. Ka see film ei lähe millegagi filmiajalukku, kuid kindlasti ei kuulu see aasta halvimate õudusfilmide hulka. Film räägib New Yorgi metroos tegutsevast salapärasest seeriamõrvarist, kelle lemmikriistaks on lihahaamer, selline  nagu köögis karbonaadi tegemisel abiks on, aga kordades suurem. Juhuslikult satub julmuri jälile üks auahne noor fotokunstnik, kes hakkab mõrvarit kõikjal jälitama. Nagu arvata ei too selline isetegevus midagi head.  Huvitavaks ja natukegi üllatavaks läheb film kahjuks alles viimases veerandis. Filmis on piisavalt verd ja võikaid hetki, kuid kahjuks on kõik kuidagi lahja ja hirmujudinaid selgroogu ei teki. Ajaviiteks võib pärast filmi inimtühjas hilisõhtuses Kopli trammis üksikuid reisijaid umbusklikult  vaadelda ja fantaasial lennata lasta. Kui otsida põhjusi, miks keskpärast õudusfilmi kinno vaatama minna, siis soovitaks kindlasti minna imetlema mõrvari rolli väga loomutruult esitava Vinnie Jonesi näitlemist. Jones on kindlasti paljudele tuttav kinosõbrale filmist Snatch. Lõpetades positiivses noodis, siis depressiivse majanduslanguse aegu on alati kosutav vaadata, et kuskil kellelgi veelgi halvemini läheb.    PS. Õnneks võib nimetada seda, et ma olin kinos ja ei näinud seda kohutavat mängu  Eesti:Bosnia.    5.